|  |  |  |
| --- | --- | --- |
| BOSNA I HERCEGOVINA |  | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA****KOMISIJA / POVJERENSTVO** **ZA UPRAVU I FINANCIJE / FINANSIJE** | **СКУПШТИНА****КОМИСИЈА ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516*  | *Младена Маглова 2, 76100 Брчко дистрикт БиХ, тел. и факс: 049/215-516* |

Broj: 01.8-13-527/25

Brčko, 8. 4. 2025. godine

Na temelju članaka 40 i 54 Poslovnika o radu Skupštine Brčko distrikta BiH (Službeni glasnik Brčko distrikta BiH, brojevi: 54/18 – pročišćen tekst, 17/20 i 24/20), a sukladno članku 33 Zakona o izvršenju Proračuna Brčko distrikta Bosne i Hercegovine za 2025. godinu (Službeni glasnik Brčko distrikta BiH, broj 5/25), Povjerenstvo za upravu i financije Skupštine Brčko distrikta BiH na­­­ ­­­­­­­­8. sjednici održanoj 8. 4. 2025. godine, donosi:

ODLUKU

o načinu raspodjele sredstava tekućih donacija Skupštine Brčko distrikta BiH

**Članak 1**

**(Predmet)**

Ovom Odlukom utvrđuju se namjena, svrha, nadležnost za dodjelu, program utroška, kriteriji za dodjelu, način raspodjele, iznosi donacija, izvještavanje, neprihvatljivi troškovi, nadležnost za kontrolu izvješća, evidencija, formulari i realizacija tekućih donacija Skupštine Brčko distrikta BiH predviđenih u Proračunu Brčko distrikta BiH za 2025. godinu.

**Članak 2**

**(Namjena i svrha)**

Sredstva tekućih donacija iz članka 1 ove Odluke namijenjena su za:

1. jednokratne pomoći fizičkim osobama u svrhu ublažavanja stanja socijalne potrebe, liječenja i poticaja i afirmacije obrazovanja i stvaralaštva
2. jednokratne pomoći udrugama i fundacijama za realizaciju planiranih aktivnosti u svrhu razvoja civilnog društva i
3. jednokratne pomoći udrugama i fundacijama za sponzorstva, odnosno pokroviteljstva manifestacija i drugih događaja u svrhu stvaranja tradicije i afirmacije kulture, športa, znanosti, zdravlja, turizma, humanitarnog rada i drugih oblasti u kojima udruge i fundacije djeluju i koje su od značaja za Brčko distrikt BiH.

**Članak 3**

**(Nadležnost za dodjelu sredstava)**

Predsjednik Skupštine Brčko distrikta BiH (u daljnjem tekstu: predsjednik) odlukom dodjeljuje tekuće donacije na temelju programa utroška sredstava iz članka 4 ove Odluke i zapisnika o ispunjenosti uvjeta iz članka 7 ove Odluke.

**Članak 4**

**(Program utroška sredstava)**

1. Raspodjela sredstava donacija utvrđuje se programom koji na prijedlog predsjednika donosi skupštinsko Povjerenstvo za upravu i financije.
2. Obvezni elementi programa utroška sredstava su:

a) naziv programa

b) pravna osnova dodjele sredstava

c) način dodjele sredstava

d) svrha programa utroška

e) kriteriji za raspodjelu sredstava

f) visina sredstava

g) namjena sredstava

h) izvori sredstava

i) naziv korisnika sredstava

j) rok u kojem sredstva moraju biti utrošena

k) način i kontrola utroška sredstava

l) način i rok izvještavanja o utrošku primljenih sredstava

m) postupanje s dodijeljenim sredstvima koja nisu utrošena u propisanim rokovima.

1. Sredstva donacija ne mogu se dodjeljivati prije usvajanja programa utroška sredstava.
2. Realizaciji programa utroška sredstava prethodi objava obavijesti preko koje će se javnost informirati o usvojenom Programu utroška sredstava tekućih donacija Skupštine Brčko distrikta BiH za 2025. godinu.
3. Obavijest iz stavka 3 ovog članka će objaviti predsjednik na službenoj internetskoj stranici Skupštine Brčko distrikta BiH.
4. Predsjednik je dužan podnijeti Povjerenstvu za upravu i financije izvješće o realizaciji programa utroška sredstava najkasnije 30 dana od roka iz stavka 2 točke l) ovoga članka.

**Članak 5**

**(Kriteriji za dodjelu donacija fizičkim osobama)**

1. Donacija se može dodijeliti fizičkim osobama:
2. koje se nalaze u stanju socijalne potrebe za nabavu osnovnih životnih namirnica i potrepština, ogrjeva i druge namjene
3. za potrebe liječenja
4. učenicima i studentima za realizaciju nastavnih i izvannastavnih aktivnosti
5. koje svojim radom djeluju u oblastima kulturnog, športskog, znanstvenog ili drugog stvaralaštva.
6. Socijalnom potrebom u smislu ove Odluke smatra se trajno ili privremeno stanje u kome se nalazi određena osoba ili obitelj prouzrokovano elementarnom nesrećom, općom ekonomskom krizom, psihofizičkim stanjem pojedinca ili drugim razlozima koji se ne mogu otkloniti ili ublažiti bez pomoći zajednice.
7. Fizičke osobe iz stavka 1 ovog članka dužne su uz zahtjev (na propisanom formularu br. 1) priložiti dokaz kojim se dokazuje ispunjenost kriterija za dodjelu donacije i potvrdu banke o žiroračunu.

Članak 6

(Kriteriji za dodjelu donacija udrugama i fundacijama)

1. Donacija se može dodijeliti udrugama i fundacijama:
2. za realizaciju planiranih aktivnosti u oblasti kulture, športa, znanosti, zdravstva, turizma, humanitarnog rada i drugih oblasti u kojima udruge i fundacije djeluju
3. za sponzorstva, odnosno pokroviteljstva kulturnih, športskih, zdravstvenih, turističkih, humanitarnih i drugih manifestacija i događaja međuopćinskog, regionalnog, državnog i međunarodnog karaktera koji doprinose ugledu Brčko distrikta BiH.
4. Podnositelj zahtjeva obvezno uz zahtjev za dodjelu donacije (na propisanom formularu br. 2) prilaže:
5. aktualni izvadak iz sudskog registra koji nije stariji od 30 dana
6. plan i program rada za 2025. godinu
7. karton deponiranih potpisa kod banke kod koje podnositelj zahtjeva ima otvoren račun
8. potpisanu i od nadležnog tijela ovjerenu izjavu da za realizaciju aktivnosti za koju podnosi zahtjev za dodjelu sredstava nije podnio zahtjev ili dobio sredstva od bilo kog drugog proračunskog korisnika u Brčko distriktu BiH i da se obvezuje da će sredstva donacija koja dobije na temelju zahtjeva utrošiti u roku i sukladno namjenama navedenim u zahtjevu te da će u propisanom roku dostaviti izvješće o utrošku sredstava, a u suprotnom izvršiti povrat sredstava donacije na jedinstveni račun Trezora Brčko distrikta BiH sukladno naputku koji mu dostavi Skupština Brčko distrikta BiH. (na propisanom formularu broj 3).
9. Donacija se ne može dodijeliti udruzi i fundaciji koje nisu u propisanom roku dostavile izvješće o utrošku sredstava koja su im dodijeljena od Skupštine Brčko distrikta BiH u prethodnoj i tekućoj godini i koje dodijeljena sredstva nisu utrošile sukladno namjeni za koju im je donacija dodijeljena.
10. Donacija se ne može dodijeliti udruzi i fundaciji za realizaciju planirane aktivnosti ukoliko su podnijele zahtjev ili dobile sredstva od bilo kog proračunskog korisnika u Brčko distriktu BiH za iste namjene.

**Članak 7 (Način raspodjele sredstava)**

1. Predsjednik imenuje povjerenstvo za razmatranje zahtjeva koje će utvrditi jesu li ispunjeni uvjeti za dodjelu donacije.
2. Povjerenstvo razmatra zahtjev i sastavlja zapisnik o ispunjenosti uvjeta propisanih ovom Odlukom da se sredstva donacija mogu dodijeliti.
3. Povjerenstvo zajedno sa zahtjevom dostavlja predsjedniku zapisnik iz stavka 2 ovog članka, koji pismeno potvrđuje izbor korisnika donacije i odobrava iznos sredstava donacije na zahtjevu, na za to predviđenom mjestu te ga dostavlja Sektoru za administrativno-financijske poslove radi izrade odluke i realizacije sredstava donacije.
4. Povjerenstvo iz stavka 1 ovog članka će voditi računa o raspoloživosti sredstava donacija.
5. Povjerenstvo iz stavka 1 ovog članka će raditi izvan radnog vremena.

**Članak 8**

**(Iznosi donacija)**

1. Donacija fizičkim osobama ne može biti veća od 500,00 KM.
2. Donacija udrugama i fundacijama za realizaciju planiranih aktivnosti ne može biti veća od 5.000,00 KM.
3. Donacija udrugama i fundacijama za donacije, odnosno pokroviteljstva ne može biti veća od 7.000,00 KM.
4. Iznos donacije je maksimalni iznos dodijeljen korisniku u jednoj fiskalnoj godini.

**Članak 9**

**(Izvještavanje)**

1. Udruge i fundacije kojima su dodijeljena sredstva donacija dužne su predsjedniku dostaviti izvješće o namjenskom utrošku sredstava u roku od 30 dana od dana realizacije aktivnosti ili održavanja manifestacije ili događaja za koje su dobili sredstva.
2. Izvješće o utrošku sredstava sastoji se od tekstualnog i financijskog dijela.
3. Tekstualni dio izvješća o utrošku sredstava podnosi se na propisanom formularu koji je u prilogu ove Odluke (Formular br. 3).
4. Financijski dio izvješća o utrošku sredstava sastoji se od preslika originalnih faktura i fiskalnih računa s pratećim otpremnicama i drugih propisanih računovodstvenih isprava na temelju kojih su plaćanja vršena, kao i preslika izvadaka iz banke na kojima su vidljive promjene stanja po osnovi priloženih računa i drugih propisanih računovodstvenih isprava, virmana ili blagajničkih isplata kao dokaza da su plaćanja izvršena.
5. Udruga i fundacija su dužne čuvati originalnu financijsku dokumentaciju te je u slučaju potrebe, učiniti dostupnom za razmatranje i kontrolu od Povjerenstva iz članka 7 ove Odluke, bilo koje druge osobe koju ovlasti predsjednik Skupštine ili bilo kojeg drugog zakonom ovlaštenog tijela.
6. Ukoliko udruga ili fundacija ne utroši sredstva u roku i za namjene za koje su joj dodijeljene predsjednik Skupštine će zatražiti povrat cjelokupnog iznosa dodijeljenih sredstava na jedinstveni račun Trezora Brčko distrikta Bosne i Hercegovine.
7. Ukoliko udruga ili fundacija ne izvrši povrat sredstava u roku od 30 dana od dana prijama pismenog zahtjeva ili u slučaju prijama potvrde poštanskog operatera o nemogućnosti uručenja zahtjeva iz stavka 6 ovog članka predsjednik pokreće postupak pred nadležnim sudom protiv udruge ili fundacije koje nisu utrošile sredstva u roku i za namjene za koje su im dodijeljena sredstva.
8. Ukoliko udruga ili fundacija ne dostave izvješće o utrošku sredstava u roku iz stavka 1 ovog članka predsjednik Skupštine, u roku od 30 dana od dana isteka roka iz stavka 1 ovog članka pokreće postupak pred nadležnim sudom protiv udruge ili fundacije koje nisu dostavile izvješće.
9. Udruge i fundacije koje su korisnici donacije mogu, uz opravdan razlog, odstupiti od planirane namjene utroška sredstava u maksimalnom postotku od 15 %, s tim da ukupno dobiveni iznos donacije mora biti utrošen namjenski.

**Članak 10**

**(Neprihvatljivi troškovi)**

* 1. Neprihvatljivi troškovi su izdatci za električnu energiju, telefonske usluge, usluge opskrbe vodom, kanalizacijske usluge, usluge odvoza otpada, računovodstvene usluge, bankarske provizije i troškovi zakupa poslovnog prostora.
	2. Rad predsjednika i članova udruge ili fundacije u okviru aktivnosti, manifestacije ili drugog događaja za čiju realizaciju im je dodijeljena donacija, u smislu ove Odluke ne mogu se smatrati troškom.

**Članak 11**

**(Nadležnost za kontrolu izvješća o utrošku sredstava)**

1. Kontrola izvješća o utrošku sredstava donacija je u nadležnosti Povjerenstva iz članka 7 ove Odluke.
2. Povjerenstvo iz stavka 1 ovog članka će vršiti kontrolu izvješća o utrošku sredstava donacija dodijeljenih prethodne i tekuće godine.
3. Povjerenstvo vrši provjeru je li za sredstva dobivena u prethodnoj ili tekućoj godini podneseno izvješće o utrošku sredstava u propisanom roku i jesu li sredstva utrošena u roku i sukladno traženoj namjeni.
4. Povjerenstvo je dužno u roku od 20 dana od dana prijama izvješća o utrošku sredstava dodijeljenih prethodne ili tekuće godine izvršiti kontrolu i sastaviti zapisnik u kome će navesti je li izvješće dostavljeno u propisanom roku i jesu li sredstva utrošena namjenski i u roku.
5. Za izvješća koja nisu potpuna Povjerenstvo može pisanim putem, tražiti dopunu izvješća u okviru roka propisanog člankom 9 ove Odluke. Dopuna izvješća dostavlja se putom pisarnice Skupštine Brčko distrikta BiH.
6. Povjerenstvo će vršiti kontrolu izvješća o utrošku sredstava na temelju dostavljene dokumentacije, a po potrebi, u svrhu odlučivanja o opravdanosti utrošenih sredstava može tražiti dodatnu dokumentaciju te vršiti kontrolu na terenu.
7. Zapisnik iz stavka 4 ovoga članka Povjerenstvo će dostaviti predsjedniku Skupštine i Sektoru za administrativno-financijske poslove koji će u roku od 8 dana od dana prijama zapisnika postupiti sukladno članku 9 stavku 6 za korisnike za koje je utvrđeno da sredstva nisu utrošili u roku i za namjene za koje su mu dodijeljena.
8. Korespondencija između Povjerenstva i udruge i fundacija obavlja se elektroničkom poštom.

**Članak 12**

**(Evidencije)**

1. Sektor za administrativno-financijske poslove Stručne službe Skupštine vodi evidencije korisnika donacija koju predsjednik Skupštine dodjeljuje fizičkim osobama, udrugama i fundacijama.
2. Evidenciju iz stavka 1 ovog članka čini evidencija o dodijeljenim donacijama fizičkim osobama i evidencija o dodijeljenim donacijama udrugama i fundacijama.
3. Evidencija iz stavka 1 ovog članka sastoji se od najmanje sljedećih podataka:
4. ime i prezime/naziv korisnika koji je u tekućoj godini bio korisnik donacije
5. broj i nadnevak odluke kojom su sredstva dodijeljena
6. iznos donacije
7. namjena korištenja donacije
8. podatak o izvješću o utrošku sredstava.
9. Izuzev evidencije iz stavka 2 ovog članka, podatci o dodijeljenim sredstvima udrugama i fundacijama se objavljuju i na internetskoj stranici Skupštine Brčko distrikta BiH u rubrici “Registar donacija”.
10. Registar donacija iz stavka 4 ovog članka sadrži:
11. naziv udruge i fundacije
12. iznos donacije
13. namjena korištenja donacije
14. podatak o izvješću o trošku sredstava
15. godinu u kojoj su sredstva dodijeljena.

**Članak 13**

**(Formulari)**

 Formulari iz članka 5 stavka 3, članka 6 stavka 2 i članka 9 stavka 3 ove Odluke su sastavni dio ove Odluke i čine ga:

1. ANEKS I. – Formular broj 1 – Zahtjev za dodjelu donacije fizičkim osobama
2. ANEKS II. – Formular broj 2 – Zahtjev za dodjelu donacije udrugama i fundacijama
3. ANEKS III. – Formular broj 3 – Izjava podnositelja zahtjeva da za realizaciju aktivnosti za koju podnosi zahtjev za dodjelu sredstava nije podnio zahtjev ili dobio sredstva od bilo kog drugog proračunskog korisnika u Brčko distriktu BiH i da se obvezuje da će sredstva donacija koja dobije na temelju zahtjeva utrošiti u roku i sukladno namjenama navedenim u zahtjevu te da će u propisanom roku dostaviti izvješće o utrošku sredstava, a u suprotnom izvršiti povrat sredstava donacije na jedinstveni račun Trezora Brčko distrikta BiH sukladno naputku koji mu dostavi Skupština Brčko distrikta BiH
4. ANEKS IV. – Formular broj 4 - Tekstualni dio izvješća o utrošku sredstava.

Članak 14

(Realizacija odluka)

1. Za realizaciju odluka predsjednika Skupštine zadužuje se Stručna služba Skupštine i Direkcija za financije.
2. Stručna služba Skupštine, Sektor za administrativno-financijske poslove će voditi evidenciju o utrošku i raspoloživosti sredstava donacija, o čemu će izvještavati predsjednika Skupštine.

**Članak 15**

**(Stupanje na snagu)**

Ova Odluka stupa na snagu danom donošenja i objavit će se u Službenom glasniku Brčko distrikta BiH.

 **P R E D S J E D A T E LJ**

**POVJERENSTVA ZA UPRAVU I FINANCIJE**

 **S e a d S o f t i ć**

**Aneks I. - Formular broj 1**

**Zahtjev za dodjelu donacije fizičkim osobama**

|  |  |
| --- | --- |
| **Kome se podnosi zahtjev** | **predsjedniku Skupštine Brčko distrikta BiH** |
| **Ime i prezime podnositelja zahtjeva** |  |
| Adresa |  |
| Kontakt telefon / Adresa elektroničke pošte |  |
| **Opis namjene sredstava za koju se podnosi zahtjev za donaciju:** |
|  |
|  |
|  |
|  |
|  |
|  |
|  |
|  |
|  |
|  |
| **Ukupan iznos potrebnih sredstava** |  |

Nadnevak: \_\_\_\_\_\_\_\_\_\_\_\_\_\_\_\_ Potpis podnositelja zahtjeva

  **\_\_\_\_**\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **POPUNJAVA PREDSJEDNIK SKUPŠTINE BRČKO DISTRIKTA BiH** |
| Iznos odobrenih novčanih sredstava  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(KM) |
| Potpis i pečat |  |

**Aneks II. – Formular broj 2**

 **Zahtjev za dodjelu donacija udrugama i fundacijama**

|  |  |
| --- | --- |
| **Naziv udruge / fundacije** |  |
| **Podnositelj zahtjeva / Ovlaštena osoba** |  |
| Adresa sjedišta udruge / fundacije |  |
| Kontakt telefon |  |
| e-mail adresa |  |
| Ukupan broj članova udruge / fundacije |  |
| Aktivnost, manifestacija ili događaj za koji se podnosi zahtjev za dodjelu sredstava |  |
| **Podatci o aktivnosti, manifestaciji ili događaju** **(Detaljan i precizan opis ili u formi priloga uz zahtjev)** |
|  |
| **Nadnevak početka aktivnosti, manifestacije ili događaja** |  |
| **Nadnevak završetka aktivnosti, manifestacije ili događaja** |  |
| **Ukupan iznos potrebnih sredstava** |  |
| **Rok u kojem će se utrošiti sredstva donacija** |  |
| **Specifikacija troškova**  | **Naziv troška** | **Iznos sredstava koji će se utrošiti** |
|  |  |
|  |  |
|  |  |
| Popis priložene dokumentacije kojom se dokazuje ispunjenost kriterija definiranih odlukom |  |
|  |
|  |
|  |

Nadnevak: \_\_\_\_\_\_\_\_\_\_\_\_\_\_\_\_ Potpis podnositelja zahtjeva

  **\_\_\_\_**\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **POPUNJAVA PREDSJEDNIK SKUPŠTINE BRČKO DISTRIKTA BiH** |
| Iznos odobrenih novčanih sredstava  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(KM) |
| Potpis i pečat |  |

 **Aneks III. – Formular broj 3**

**Izjava**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime i prezime)*, s osobnom iskaznicom broj: \_\_\_\_\_\_\_\_\_\_\_\_ izdanom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruge/fundacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Navesti položaj, naziv udruge/fundacije)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_ *(grad/općina)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ulica i broj)*, kao podnositelj zahtjeva za dodjelu donacije koju dodjeljuje predsjednik Skupštine Brčko distrikta BiH u postupku raspodjele sredstava predviđenih za donacije u Proračunu Brčko distrikta BiH za 2025. godinu, pod punom materijalnom i kaznenom odgovornošću:

**I Z J A V LJ U J E M**

Udruga / Fundacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koju predstavljam za istu namjenu za koju podnosi zahtjev predsjedniku Skupštine nije dobila donaciju iz tekućeg proračuna Brčko distrikta BiH, niti podnijela zahtjev za dodjelu iste ni od jednog proračunskog korisnika.

Obvezujem se da ću sredstva donacija koja dobijem na temelju ovog zahtjeva utrošiti u roku i sukladno namjenama navedenim u ovom zahtjevu te da ću u propisanom roku dostaviti izvješće o utrošku sredstava, a u suprotnom izvršiti povrat sredstava donacije na jedinstveni račun Trezora Brčko distrikta BiH sukladno naputku koji joj dostavi Skupština Brčko distrikta BiH.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i nadnevak davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog tijela:

\_\_\_\_\_\_\_\_\_\_\_\_\_\_\_\_\_\_\_\_

M. P.

**Aneks IV. – Formular broj 4**

Tekstualni dio izvješća o utrošku sredstava donacija

|  |  |
| --- | --- |
| **Kome se podnosi izvješće** | **predsjedniku Skupštine Brčko distrikta BiH** |
| **Naziv udruge/fundacije** |  |
| **Podnositelj izvješća / Ovlaštena osoba** |  |
| Adresa |  |
| Kontakt telefon |  |
| e-mail adresa |  |
| **Ukupan iznos dodijeljenih sredstava** |  |
| **Ukupan iznos utrošenih sredstava** |  |
| **Specifikacija troškova**  | **Naziv troška** | **Iznos utrošenih sredstava** |
|  |  |
|  |  |
|  |  |
|  |  |
| **Obrazloženje razloga za odstupanje od planirane namjene utroška sredstava i druga obrazloženja** |  |
| **Popis priložene dokumentacije**  |  |
|  |
|  |
|  |

Nadnevak: \_\_\_\_\_\_\_\_\_\_\_\_\_\_\_\_ Potpis ovlaštene osobe

  **M. P.** \_\_\_\_\_\_\_\_\_\_\_\_\_\_\_\_\_\_\_